Rozsudok Všeobecného súdu (druhá komora) z 26. februára 2016 – Vidmar a i./Komisia
(vec T‑507/14)
„Mimozmluvná zodpovednosť – Pristúpenie Chorvátska k Únii – Zrušenie vnútroštátnej právnej úpravy týkajúcej sa vytvorenia povolania súdneho vykonávateľa pred pristúpením – Škoda, ktorú utrpeli osoby, ktoré boli predtým vymenované za súdnych vykonávateľov – Neprijatie opatrení na splnenie záväzkov súvisiacich s pristúpením Komisiou – Dostatočne závažné porušenie právnej normy, ktorá priznáva práva jednotlivcom – Článok 36 aktu o pristúpení“
1.                     Mimozmluvná zodpovednosť – Porušenie zákonnej povinnosti konať inštitúciami Únie – Neprijatie opatrení zo strany Komisie s cieľom splniť prístupové záväzky Chorvátskej republiky týkajúce sa jej systému súdnictva – Neprijatie opatrení umožňujúcich zabrániť zrušeniu zákona o súdnych vykonávateľoch – Povinnosť Komisie konať – Neexistencia – Neexistencia protiprávnosti spôsobilej založiť mimozmluvná zodpovednosť Únie (článok 17 ods. 1 ZEÚ; článok 340 druhý odsek ZFEÚ; akt o pristúpení z roku 2012, článok 36 a príloha VII) (pozri body 43, 47 – 50, 52 – 56, 63)
2.                     Medzinárodné dohovory – Dohovory uzavreté Úniou – Splnenie dohodnutých povinností treťou krajinou – Dohľad Komisie nad správnym uplatnením dohovoru (článok 17 ods. 1 ZEÚ) (pozri bod 67)
3.                     Právo Európskej únie – Zásady – Ochrana legitímnej dôvery – Podmienky – Neprijatie opatrení zo strany Komisie umožňujúcich zabrániť štátu pristupujúcemu k Únii, aby zrušil zákon patriaci do rámca reformy súdnictva stanovenej v akte o pristúpení k Únii – Podpora zo strany Komisie pri prijímaní zákona – Neexistencia povinnosti pristupujúceho členského štátu ponechať platný zákon – Neexistencia legitímnej dôvery (akt o pristúpení z roku 2012, článok 36 a príloha VII) (pozri body 70, 72 – 74)
Predmet
Žaloba o náhradu škody podaná s cieľom dosiahnuť náhradu škody, ktorú žalobcovia údajne utrpeli v dôsledku nesprávneho postupu Komisie pri jej dohľade nad dodržiavaním prístupových záväzkov Chorvátskou republikou
Výrok
1.
Žaloba sa zamieta.
2.
Vedran Vidmar a Darko Graf, ako aj ďalší žalobcovia, ktorých mená sú uvedené v prílohe, sú povinní nahradiť trovy konania.